תקנות התכנון והבניה (סדרי הדין בהליכים למתן צווים על פי המבקש בלבד)

{{ח:התחלה}}
{{ח:כותרת|תקנות התכנון והבניה (סדרי הדין בהליכים למתן צווים על פי המבקש בלבד), התשמ״ג–1982}}

{{ח:פתיח-התחלה}}
{{ח:תיבה|ק״ת תשמ״ג, 196|תקנות התכנון והבניה (סדרי הדין בהליכים למתן צווים על פי המבקש בלבד)}}; {{ח:תיבה|תשמ״ד, 524|תיקון}}; {{ח:תיבה|תשמ״ו, 826|תיקון}}; {{ח:תיבה|תשס״ו, 848|תיקון}}, {{ח:תיבה|1097|תיקון מס׳ 2}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבניה#סעיף 268|סעיף 268}} {{ח:חיצוני|חוק התכנון והבניה|לחוק התכנון והבניה, התשכ״ה–1965}} (להלן – החוק), ושאר הסמכויות הנתונות לי על פי כל דין, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1||תיקון: תשמ״ד, תשס״ו}}
{{ח:ת}} {{ח:הערה|(בוטלה).}}

{{ח:סעיף|2|הריסה ללא הרשעה|תיקון: תשס״ו}}
{{ח:ת}} צו לפי {{ח:חיצוני|חוק התכנון והבניה#סעיף 239|סעיף 212 לחוק}} יכול שיינתן על פי המבקש בלבד אם ראה בית המשפט שאי־אפשר או בלתי מעשי להזמין לדיון אדם העלול להיפגע על ידי ביצועו של הצו ובלבד שהעתק הצו יודבק על המקרקעין ולא יחלו בביצועו עד שחלף המועד הקבוע {{ח:פנימי|סעיף 6|בתקנה 6}}.

{{ח:סעיף|3|צו הפסקה שיפוטי על פי המבקש בלבד|תיקון: תשמ״ד, תשס״ו}}
{{ח:תת|(א)}} צו הפסקה שיפוטי לפי {{ח:חיצוני|חוק התכנון והבניה#סעיף 236|סעיף 239 לחוק}} יכול שיינתן על פי המבקש בלבד אם הבקשה נתמכת בתצהיר של אחד מאלה:
{{ח:תתת|(1)}} מהנדס הוועדה המקומית או מהנדס אחר שמהנדס הוועדה הסמיכו לכך;
{{ח:תתת|(2)}} עובד הוועדה המקומית או עובד הרשות המקומית שבתחומה בוצעה העבירה, שמהנדס הוועדה הסמיכו לכך;
{{ח:תתת|(3)}} מתכנן המחוז;
{{ח:תתת|(4)}} עובד המדינה או מהנדס שמתכנן המחוז הסמיכו לכך.
{{ח:תת|(ב)}} בתצהיר יפורט:–
{{ח:תתת|(1)}} שהמצהיר ביקר במקום שעליו מבוקש מתן הצו;
{{ח:תתת|(2)}} העובדות שנתגלו בשעת הביקור שיש בהן לכאורה עבירה לפי {{ח:חיצוני|חוק התכנון והבניה#סעיף 243|סעיף 204 לחוק}}, בציון העבירה האמורה;
{{ח:תתת|(3)}} שיש למצהיר יסוד סביר להניח שמבוצעת במקום עבודה או שמשתמשים במקרקעין בדרך ובנסיבות שיש בהם משום עבירה לפי {{ח:חיצוני|חוק התכנון והבניה#סעיף 243|סעיף 204 לחוק}} וכי מתן מיידי של צו הפסקה שיפוטי דרוש לשם מניעת המשך ביצוע עבירה כאמור.

{{ח:סעיף|4|הודעה על צו הפסקה שיפוטי על פי המבקש בלבד}}
{{ח:ת}} ניתן צו הפסקה שיפוטי על פי המבקש בלבד, יביאו המבקש או בא־כוחו לידיעת אחד מהמנויים {{ח:חיצוני|חוק התכנון והבניה#סעיף 243|בסעיף 208 לחוק}}; נבצר הדבר – יודבק הצו, או העתק ממנו, על קיר חיצון של הבנין אליו מתייחס הצו, ובהעדר קיר חיצון – במקום אחר הנראה לעין במקרקעין שהצו מתייחס אליהם; בעת ההדבקה יירשמו בגוף הצו המודבק היום והשעה של ההדבקה.

{{ח:סעיף|5|צו מניעת פעולות|תיקון: תשמ״ד, תשמ״ו, תשס״ו}}
{{ח:ת}} צו מניעת פעולות לפי {{ח:חיצוני|חוק התכנון והבניה#סעיף 236|סעיף 246 לחוק}} יכול שיינתן על פי המבקש בלבד אם הבקשה נתמכת בתצהיר של אחד מהמנויים {{ח:פנימי|סעיף 3|בתקנה 3(א)}}, ושבו יפרט:
{{ח:תת|(1)}} שהמצהיר ביקר במקום שעליו מבוקש מתן הצו;
{{ח:תת|(2)}} פעולות ההכנה לבניה או לשימוש במקרקעין ללא היתר, או בסטיה מהיתר או מתכנית, שמצא באותו מקום;
{{ח:תת|(3)}} שיש למצהיר יסוד סביר להניח שאם לא יינתן הצו לאלתר ומבלי להזמין את מי שביצע את פעולות ההכנה כאמור, יכביד הדבר הכבדה רבה על ביצועו של צו העשוי להינתן על פי {{ח:חיצוני|חוק התכנון והבניה|סעיפים 206}} {{ח:חיצוני|חוק התכנון והבניה#סעיף 239|או 212 לחוק}} בשל העבירה שבבניה או בשימוש במקרקעין כאמור, או יסכל הדבר את ביצועו כליל, או ייגרמו נזק, הטרדה או הפרעה חמורים לציבור, וכן מה הוא היסוד להנחה כאמור.

{{ח:סעיף|5א|הודעה על צו מניעת פעולות על פי המבקש בלבד|תיקון: תשס״ו}}
{{ח:ת}} ניתן צו מניעת פעולות על פי המבקש בלבד, יביאו המבקש או בא־כוחו לידיעת אחד מהמנויים {{ח:חיצוני|חוק התכנון והבניה#סעיף 243|בסעיף 208 לחוק}}; נבצר הדבר – יודבק הצו או העתק ממנו, על קיר חיצון של הבנין שאליו מתייחס הצו, ובהעדר קיר חיצון – במקום אחר הנראה לעין במקרקעין שהצו מתייחס אליהם; בעת ההדבקה יירשמו בגוף הצו המודבק, היום והשעה של ההדבקה.

{{ח:סעיף|6|בקשה לביטול צו שניתן על פי המבקש בלבד|תיקון: תשמ״ד, תשס״ו, תשס״ו־2}}
{{ח:ת}} הרואה את עצמו נפגע על ידי צו לפי {{ח:חיצוני|חוק התכנון והבניה#סעיף 239|סעיף 212 לחוק}}, צו הפסקה שיפוטי, או צו מניעת פעולות, שניתן על פי המבקש בלבד, רשאי, תוך 30 ימים מהיום שבו הגיע הצו לידיעתו, או ממועד הדבקת הצו כאמור {{ח:פנימי|סעיף 2|בתקנה 2}}, {{ח:פנימי|סעיף 4|4}} {{ח:פנימי|סעיף 5א|או 5א}}, לפי הענין, לבקש את ביטולו מבית המשפט שנתן את הצו, אולם הגשת הבקשה לא תתלה את תקפו כל עוד לא קבע בית המשפט אחרת.

{{ח:סעיף|7|תחילה}}
{{ח:ת}} תחילתן של תקנות אלה ביום ט״ו בכסלו התשמ״ג (1 בדצמבר 1982).

{{ח:חתימות|כ״ו בתשרי התשמ״ג (13 באוקטובר 1982)}}
* '''משה ניסים'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]